C 288/14
ET
Euroopa Liidu Teataja
17.8.2023
3.6.
Sellise toote märgistamise erieeskirjad, millele registreeritud nimetus viitab
Kaitstud päritolunimetusega juustule „Pecorino Crotonese“ paigaldataval märgisel on lisaks õigusaktides sätestatud teabele veel järgmised tähised: toote „Pecorino Crotonese“ logo, millele järgnevad sõnad „Denominazione di Origine Protetta“ [kaitstud päritolunimetus] või lühend „D.O.P.“
[KPN], Euroopa Liidu sümbol, vajaduse korral viide ELi määrusele, tootja ärinimi ja aadress.
Rahvusvahelisele turule suunatavate juustude puhul võivad sõnad „Denominazione di Origine Protetta“ ja logo olla sihtriigi keeles.
Sõnade „Pecorino Crotonese DOP“ või teiste lubatud sõnade tähed peavad olema koondatud samale väljale ja need peavad olema trükitud selgete, loetavate, kustumatute ja piisavalt suurte tähtedega, et nad paistaksid taustalt silma ja oleksid selgelt eristatavad muust tekstist ja/või muudest kujutistest.
Märgisele võib lisada töötlejate ja kauplejate kaubamärke, kuid kasutada tuleb väiksemat tähesuurust kui kaitstud päritolunimetuse logo teksti puhul.
Logo peab alati olema näha tervikuna.
Lihtsustatud logo (välise osata logo) kasutamine on lubatud üksnes ja eranditult piltkujutise versioonis.
Vastupidine, st logo kasutamine üksnes sõnadena „Pecorino Crotonese“, ei ole aga lubatud.
Kokkuvõtteks, kinnitatud on kolm logo versiooni: horisontaalne, vertikaalne ja piltkujutis.
Piltkujutis peab olema põletamise teel või reljeeftempli või toiduvärviga pressitud juustu ühele küljele.
Juustutootmi­ settevõtja tähtnumbriline tunnuskood peab samuti olema esitatud.
See võib olla pressitud otse juustule kas eespool nimetatud meetodite abil või esitatud märgisel.
Juustu külje märgistamine on vabatahtlik.
Sellele juustuosale on lubatud logo kanda eelnimetatud meetodeid kasutades.
4.
Geograafilise piirkonna täpne määratlus
Piirkond, kus juustu toodetakse ja laagerdatakse, hõlmab järgmiste Crotone provintsi kommuunide kogu haldusterri­ tooriumi: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico ja Verzino; järgmiste Catanzaro provintsi kommuunide kogu haldusterritooriumi: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri ja Zagarise; ja järgmiste Cosenza provintsi kommuunide kogu haldusterritooriumi: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli ja Terravecchia.